10/04/2012 | Administración LocalMunicipal
A Pobra do Caramiñal
Aprobación definitiva da Ordenanza fiscal n.º 35 reguladora da taxa pola prestación de servizos municipais asociados á celebración de matrimonios civís

Rematado o día 19 de marzo de 2012 o prazo de exposición pública do acordo de aprobación provisional da Ordenanza Fiscal nº 35 reguladora da Taxa pola prestación de servizos municipais asociados á celebración de matrimonios civís, sen que presentasen reclamacións ó mesmo, enténdese elevado a definitivo de xeito automático o acordo de de aprobación provisional, de acordo co artigo 17.3 do Real Decreto Lexislativo 2/2004, de 5 de marzo. En cumprimento do previsto no artigo 17.4 do Texto Refundido da Lei Reguladora das Facendas Locais, publícase o texto íntegro da ordenanza fiscal aprobada definitivamente. Faise constar igualmente que contra o acto de aprobación definitiva, que pon fin á vía administrativa, os interesados poderán interpoñer recurso contencioso-administrativo ante o Xulgado ou Tribunal competente da xurisdicción contencioso-administrativa competente no prazo de dous meses contados a partir do día seguinte ó da publicación deste acordo da ordenanza no Boletín Oficial da Provincia: De conformidade co establecido no artigo 106 da Lei 7/1985, de 2 de abril, reguladora das bases do réxime local e de conformidade cos artigos 15, 20.4 e 57 do Real Decreto Lexislativo 2/2004, de 5 marzo, polo que se aproba o texto refundido da Lei Reguladora das Facendas Locais, este Concello establece a Taxa pola prestación de servizos municipais asociados á celebración de matrimonios civís, que se rexerá pola presente Ordenanza. Constitúe o feito impoñible da taxa a actividade desenvolvida polos servizos municipais co gallo da prestación do servizo de matrimonio civil. Non se entenderá realizado o feito impoñible da taxa e polo tanto non se deveñará o tributo pola tramitación do expediente administrativo previo ó matrimonio civil. Son suxeitos pasivos en concepto de contribuíntes as persoas físicas que soliciten a celebración do matrimonio civil ou a quenes de preste o servizo no caso de non existir solicitude previa. A taxa se deveña cando se inicie a prestación do servizo de matrimonio civil. Entenderase producido o inicio da prestación do servizo no intre da presentación da solicitude de celebración de matrimonio civil nas oficiñas municipais. A presentación da solicitude iniciará a actuación administrativa que non se tramitará sen que se teña efectuado o pagamento da taxa. A cota tributaria será de 100,00 euros cando se solicite a celebración de matrimonios civís en sábados, domingos e días festivos. A taxa esixirase en réxime de autoliquidación que se acompañará, xunto co xustificante de pagamento, á solicitude que se presente no Concello para a celebración do matrimonio. Os suxeitos pasivos terán dereito á devolución da taxa cando o matrimonio non se puidera celebrar por causa imputable ó Concello. Entenderase causa imputable ó Concello a orixinada exclusivamente por vontade municipal que non veña motivada, ocasionada ou provocada por actuacións, feitos, obras ou comportamentos dos interesados. Non obstante, os suxeitos pasivos terán dereito á devolución do 50 por cento do importe da taxa cando a ceremonia do matrimonio civil non se puidera celebrar por causa imputable ós mesmos, sempre que se comunique ó Concello cunha antelación mínima de 48 horas ó día fixado para a celebración do matrimonio por calquera escrito que permita ter constancia da súa recepción polo Concello. A presente Ordenanza fiscal entrará en vigor e comezará a aplicarse o día seguinte ó da súa publicación no Boletín Oficial da Provincia, permanecendo en vigor mentres non se acorde a súa derrogación ou modificación. En A Pobra do Caramiñal, a 29 de marzo de 2012. O Alcalde, Isaac V. Maceiras Rivas